 8 መጋቢት 2019 ምንጪ ስእሊ, Meaza Gidey Getty Imagy ናይጀሪያዊት ደራሲት ቺማማንዳ ኒጎዚ ኣቺዴ ኩልና ፌሚኒስት ኣንስታያዊት ክንኸውን ኣለና ብዝብል ሓጺር ጽሑፋ እያ እትፍለጥ ኣብ ጉዳይ ማዕርነት ደቂ ኣንስትዮን ምንቅስቓስ ኣንስታውነትን ደቂ ኣንስትዮ ጥራይ ዘይኮናስ ደቂ ተባዕትዮውን ማዕረ ማዕረ ክግደሱ ኣለዎም በሃሊት እያ ቅድም ክብል ኣብ ቴሌቪዝን ቀሪባ ክንዲ ዝደለናዮ ንደቂ ኣንስትዮ ክንቅይረን ንኽእል ኢና ግንከ ደቂ ተባዕትዮ እንተዘይተቐይሮም ዝልወጥ ነገር የለን ምኽንያቱ ነዛ ዓለም ብሓባር ኢና እንነብረላ ኢላ ነይራ ደቂ ተባዕትዮ ኣብ ምንቅስቓስ ፌሚኒዝም ዕዙዝ ተራ ክህልዎም እያ ትጉስጉስ ምስ ብዙሓት ሰዓብቱ ክትዓት ዘይተፈለዮ ኣተሓሳስባ ኣንስታውነት ወይከኣ ፌሚኒዝም ሓደ መገዲ ቃልሲ ምርግጋጽ መዓርነት ጾታ ኮይኑ ይቕጽልሎ ኣብ ልዕሊ ጓል ኣንስተይቲ ዝበጽሕ ጾታዊ ጥቕዓት ኣድልዎን ዘይመዓርነታዊ ኣረኣእያን ንምልዋጥ ዝስጉም እዚ ኣተሓሳስባ ኣብ ኢንተርነትውን ሓደ ካብቶም ዓብለልቲ ስነሓሳባት ክኸውን ክኢሉሎ ሃሽታግ MeToo ንጥፈት 16 መዓልታት ሴታዊት ዝብሉ ጎስጓሳት ኢንተርኔት ከም ኣብነት ምጥቃስ ይከኣል ኣብ ኢትዮጵያ ምንቅስቓስ ሴታዊትን የለው ሙቭመንትን ጽቡቕ ተቐባልነት ረኺቦም እዮም ኣብ ዩኒቨርሲቲ ኮርያ ክያንግ ሂ ዓለማዊ መጽናዕታት እተምሃረት መዓዛ ግደይ ኣነ ኣንስታዊትየ ኢለን ንርእሰን ካብ ዝጽወዓን ነቲ ስነሓሳብ ካብ ዝጉስጉሳሉን ደቂ ኣንስትዮ ሓንቲያ ስልጣን ደቂ ኣንስትዮ ክንደየናይ ዝኣክል ድሩትዩ? 